Milutin Garašanin (političar)
<s>Milutin Garašanin (Beograd, 22. februar 1843. – Pariz, 5. mart 1898) je bio srpski političar, predsednik Vlade i ministar.</s>

<s>Biografija 
Rođen je od oca Ilije, pisca „Načertanija“ i predsednika srpske vlade u dva navrata, i majke Sofije rođene Danić rođen 10/22. februara 1843. godine.</s>

<s>Završio je artiljerijsku školu u Mecu u Francuskoj, a posle toga živeo na očevom imanju u Grockoj i bavio se mlinarskom industrijom.</s><s>U srpsko-turskom ratu 1876. učestvovao je u činu artiljerijskog kapetana a u ratu sa Turskom 1877/78. bio je pomoćnik načelnika Javorske vojske u činu majora.</s><s>Vojnu karijeru je završio u činu pukovnika.</s>

<s>Od 1881. do 1883. godine bio je ministar unutrašnjih dela.</s><s>U januaru 1881. godine sa grupom mladokonzervativaca osnovao je Srpsku naprednu stranku i postao njen predsednik.</s>

<s>Saradnik je njenog časopisa „Videlo“ i osnivač časopisa Pogled.</s><s>Godine 1883/84. odlazi na diplomatsku službu u Beč u svojsvu poslanika, a 1. marta 1884. postaje predsednik vlade i ministar spoljnih poslova do 23. marta 1886. godine a od tada pored uzima resor unutrašnjih poslova do 25. juna 1887. kada je razrešen, a kabinet sastavljaju liberali na čelu sa Jovanom Ristićem.</s>

<s>Od tada do 1889. godine urednik je stranačkog časopisa „Videlo“, a 1894. godine odlazi za poslanika Srbije u Parizu gde ostaje do 1895. godine kada postaje predsednik Narodne Skupštine Kraljevine Srbije.</s>

<s>Umro je u Parizu 21. februara/5. marta 1898. godine.</s>

<s>Garašanin je bio veoma cenjen kao publicista i govornik, najbolji na tadašnjoj političkoj sceni.</s><s>Pored vojnih nauka koje je izučio imao je diplomu i politehničke akademije a 1893. godine izabran je za akademika Srpske kraljevske akademije.</s>

<s>On je učesnik prvog telefonskog razgovora na relaciji Beograd - Niš 1886.</s><s>Sa druge strane linije, u Nišu, je bio kralj Milan Obrenović.</s><s>Zbog slabe čujnosti i lošeg kvaliteta telefonske linije kralj je više puta ponavljao „Milutine, govori glasnije!“.</s><s>Na kraju Garašanin je odgovorio: „Vaše Visočanstvo, ja govorim tako jako, da kada bi se popeo na toranj Saborne crkve Vi biste me nesumnjivo morali čuti u Nišu i bez telefona“</s>

<s>Autor je i književnih dela od kojih je najznačajnije Dokolice napisano 1892. godine.</s>

<s>Vidi još 
 Poreska reforma iz 1884. godine
 Garašanin
 Prva vlada Milutina Garašanina
 Druga vlada Milutina Garašanina
 Treća vlada Milutina Garašanina
 Spisak predsednika Vlada Srbije
 Spisak ministara inostranih poslova Srbije</s>

<s>Literatura</s>

<s>Spoljašnje veze</s>

<s>Biografija na sajtu SANU
 Momir Samardžić: Delatnost Milutina Garašanina na organizovanju srpske propagande u Staroj Srbiji i Makedoniji 1885. godine - koreni i plan</s>

<s>Srpski političari
Srpski ministri
Predsednici Vlade Kraljevine Srbije
Akademici SANU
Biografije, Beograd</s>

